**2023**

**ШҮҮХ БАЙГУУЛАХ ТУХАЙ ХУУЛЬ /ШИНЭЧИЛСЭН НАЙРУУЛГА/-ИЙН ТӨСЛИЙН ҮР НӨЛӨӨНИЙ ҮНЭЛГЭЭНИЙ ТАЙЛАН**

ХУУЛЬ ЗҮЙ, ДОТООД ХЭРГИЙН ЯАМ

УЛААНБААТАР ХОТ

**АГУУЛГА**

**УДИРТГАЛ**

**НЭГ**. **ШАЛГУУР ҮЗҮҮЛЭЛТИЙГ СОНГОСОН БАЙДАЛ**

**ХОЁР**. **ХУУЛИЙН ТӨСЛИЙН ҮР НӨЛӨӨГ ҮНЭЛЭХ ХЭСГИЙГ ТОГТООСОН БАЙДАЛ**

2.1.“Ойлгомжтой байдал” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгийг тогтоосон байдал

 2.2.“Харилцан уялдаа” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгийг тогтоосон байдал

**ГУРАВ**.**ШАЛГУУР ҮЗҮҮЛЭЛТЭД ТОХИРОХ ШАЛГАХ ХЭРЭГСЛИЙН ДАГУУ ХУУЛИЙН ТӨСЛИЙН ҮР НӨЛӨӨГ ҮНЭЛСЭН БАЙДАЛ**

3.1.“Ойлгомжтой байдал” шалгуур үзүүлэлтийн хүрээнд үнэлсэн байдал

3.2.“Харилцан уялдаа” шалгуур үзүүлэлтийн хүрээнд үнэлсэн байдал

**ДӨРӨВ. ҮР ДҮНГ ҮНЭЛЭХ, ЗӨВЛӨМЖ ӨГӨХ**

**УДИРТГАЛ**

 Хууль тогтоомжийн тухай хуулийн 17 дугаар зүйл, Засгийн газрын 2016 оны 59 дүгээр тогтоолын 3 дугаар хавсралтаар “Хууль тогтоомжийн төслийн үр нөлөөг үнэлэх аргачлал”-д хууль тогтоомжийн төслийн үр нөлөөг үнэлэх ажлын зорилгыг дараах байдлаар тодорхойлсон. Үүнд:

1.Хууль тогтоомжийн төсөл, эсхүл түүний зарим зүйл, заалтын зохицуулалтын практикт хэрэгжих боломж, харилцан уялдаа зэргийг тооцож шинжилгээ хийх;

2.Хууль тогтоомжийн төслийн давхардал, хийдэл, зөрчлийг арилгах;

3.Хууль тогтоомжийн төслийг батлан хэрэгжүүлснээр үүсэж болзошгүй, урьдчилан тооцоогүй үр дагаврыг тодорхойлох.

Иймд дээрх хууль, аргачлалд заасны дагуу Шүүх байгуулах тухай хууль /Шинэчилсэн найруулга/-ийн төсөл /цаашид “хуулийн төсөл” гэх/-ийн үр нөлөөг үнэлэх ажлыг “Хууль тогтоомжийн төслийн үр нөлөөг үнэлэх аргачлал”-д заасны дагуу дараах үе шаттайгаар хийхээр сонгов. Үүнд:

1. Шалгуур үзүүлэлтийг сонгох;
2. Хуулийн төслөөс үр нөлөө тооцох хэсгийг тогтоох;
3. Урьдчилан сонгосон шалгуур үзүүлэлтэд тохирох шалгах хэрэгслийн дагуу үр нөлөөг тооцох;
4. Үр дүнг үнэлэх, зөвлөмж өгөх.

**НЭГ. ХУУЛИЙН ТӨСЛИЙН ҮР НӨЛӨӨГ ҮНЭЛЭХ**

 **ШАЛГУУР ҮЗҮҮЛЭЛТИЙГ СОНГОСОН ҮНДЭСЛЭЛ**

Энэхүү үнэлгээг хийж гүйцэтгэхдээ Аргачлалын 2.9-д заасныг үндэслэн 6 шалгуур үзүүлэлтээс дараах 2 шалгуур үзүүлэлтийг сонголоо. Үүнд:

1. Ойлгомжтой байдал;
2. Харилцан уялдаа зэрэг болно.

**Шалгуур үзүүлэлтийг сонгосон үндэслэл:**

* **Ойлгомжтой байдал:**

Хуулийг хэрэглэх, хэрэгжүүлэх субьектийн хувьд ойлгомжтой байх нь хэрэгжилтийн үр дүнд шууд нөлөөлдөг. Хууль тогтоомжийн тухай хуульд зааснаар хуулийн төсөл нь бүтэц, хэлбэрийн хувьд логик дараалалтай, хэл зүй, найруулгын хувьд тодорхой, ойлгоход хялбараар томьёологдсон байх шаардлага тавигддаг. Энэхүү хуулийн төсөл нь Хууль тогтоомжийн тухай хууль, Хууль тогтоомжийн төсөл боловсруулах аргачлалд заасан шаардлагыг хангасан эсэхийг хянан тогтоох зорилгоор энэхүү шалгуур үзүүлэлтийг сонгосон болно.

* **Харилцан уялдаа:**

Хуулийн төслийн эх бичвэр нь хүчин төгөлдөр үйлчилж байгаа бусад хууль тогтоомж болон төсөлд тусгагдсан зохицуулалт нь өөр хоорондоо зөрчилгүй байх, хуулиар үүрэг хүлээсэн субьектүүдийн чиг үүрэг давхардал, зөрчилдөөнгүй байх шаардлагатай. Иймд хуулийн төсөл нь Хууль тогтоомжийн тухай хуульд заасан агуулгын шаардлагыг хангасан эсэхийг шалгах зорилгоор тус шалгуур үзүүлэлтийг сонгож байна.

**ХОЁР. ХУУЛИЙН ТӨСЛИЙН ҮР НӨЛӨӨГ ҮНЭЛЭХ ХЭСГИЙГ**

**ТОГТООСОН БАЙДАЛ**

 Сонгосон шалгуур үзүүлэлтийн дагуу үр нөлөөг үнэлэхэд хамруулах хэсэг, түүнийг шалгах хэрэгслийг дараах байдлаар тогтоолоо.

|  |  |  |  |
| --- | --- | --- | --- |
| д/д | Шалгуур үзүүлэлт | Үр нөлөөг үнэлэх хэсэг | Шалгах хэрэгсэл |
| 1. | Ойлгомжтой байдал | Хуулийн төслийг зохицуулалтыг бүхэлд нь хамруулах  | Хууль тогтоомжийн тухай хуулийн 24, 28, 29, 30 дугаар зүйл, Хууль тогтоомжийн төсөл боловсруулах аргачлалд заасан шаардлагыг хангасан эсэхийг шалгах |
| 2. | Харилцан уялдаа | Хуулийн төслийг зохицуулалтыг бүхэлд нь хамруулах | Хууль тогтоомжийн тухай хуулийн 29 дүгээр зүйл болон Аргачлалын 4.10-т заасан шаардлага, шалгуурыг хангасан эсэхийг шалгах. |

**1.Ойлгомжтой байдлыг хангасан эсэх:**

**﻿ “Ойлгомжтой байдал”** гэсэн шалгуур үзүүлэлтийн хүрээнд Улсын тэмдэгтийн хураамжийн тухай хуульд нэмэлт, өөрчлөлт оруулах тухай хуулийн боловсруулалт нь Хууль тогтоомжийн тухай хуулийн 24, 28, 29, 30 дугаар зүйл, Хууль тогтоомжийн төсөл боловсруулах аргачлалд заасан шаардлагыг хангасан эсэхийг хянах байдлаар үнэлгээг гүйцэтгэлээ.

Хуулийн төсөл нь Хууль тогтоомжийн тухай хуулийн 22 дугаар зүйлийн дүгээр зүйлийн 22.1.3-т заасны дагуу хуулийн шинэчилсэн найруулгын төслийн хэлбэрээр бичигдсэн байна.

|  |
| --- |
| **Хууль тогтоомжийн тухай хуулийн 29 дүгээр зүйлд заасан хууль тогтоомжийн төслийн эх бичвэрийн агуулгад тавих нийтлэг шаардлага** |
| *Хууль тогтоомжийн тухай хуулийн зохицуулалт* | *Хуулийн төслийн зохицуулалтад үнэлгээ хийсэн байдал* |
| 29 дүгээр зүйлийн 29.1.1.Монгол Улсын Үндсэн хууль, Монгол Улсын олон улсын гэрээнд нийцсэн, бусад хууль, үндэсний аюулгүй байдлын үзэл баримтлалтай уялдсан байх; | Улсын Их Хурлаас 2019 оны 11 дүгээр сарын 14-ний өдөр баталсан Монгол Улсын Үндсэн хуульд оруулсан нэмэлт, өөрчлөлт, Монгол Улсын Үндсэн хуульд оруулсан нэмэлт, өөрчлөлтийг дагаж мөрдөхөд шилжих журмын тухай хууль, “Алсын хараа-2050” Монгол Улсын урт хугацааны хөгжлийн бодлого, Улсын Их Хурлын 2020 оны 02 дугаар тогтоолын хавсралтаар баталсан “Монгол Улсын Үндсэн хуульд оруулсан нэмэлт, өөрчлөлтөд хууль тогтоомжийг нийцүүлэх хуваарь”, “2020 оны 24 дүгээр тогтоолоор баталсан “Монгол Улсын Засгийн газрын 2020-2024 оны үйл ажиллагааны хөтөлбөр”, 2021 оны 12 дугаар тогтоолоор баталсан “Монгол Улсын хууль тогтоомжийг 2024 он хүртэл боловсронгуй болгох үндсэн чиглэл”-д нийцүүлэн боловсруулсан байх тул энэ шаардлагыг хангасан гэж үзэхээр байна.  |
| 29 дүгээр зүйлийн 29.1.2.тухайн хуулиар зохицуулах нийгмийн харилцаанд хамаарах асуудлыг бүрэн тусгасан байх; | Тухайн хуулиар зохицуулах нийгмийн харилцааг бүрэн тусгасан байна.  |
| 29 дүгээр зүйлийн 29.1.3.тухайн хуулиар зохицуулах нийгмийн харилцааны хүрээнээс хальсан асуудлыг тусгахгүй байх; | Шаардлага хангасан. |
| 29 дүгээр зүйлийн 29.1.4.тухайн хуулиар зохицуулах нийгмийн харилцаанд үл хамаарах хуульд нэмэлт, өөрчлөлт оруулах буюу хүчингүй болсонд тооцох тухай заалт тусгахгүй байх; | Хуулийн төсөлтэй холбогдуулан боловсруулсан Өмгөөллийн тухай хуулийн зарим заалтыг хүчингүй болсонд тооцох тухай хуулийн төсөл нь Шүүх байгуулах тухай хуулийн төсөлтэй хамааралгүй байна. |
| 29 дүгээр зүйлийн 29.1.5.зүйл, хэсэг, заалт нь хоорондоо зөрчилгүй байх; | Шаардлага хангасан байна. |
| 29 дүгээр зүйлийн 29.1.6.хэм хэмжээ тогтоогоогүй, тунхагласан шинжтэй буюу нэг удаа хэрэгжүүлэх заалт тусгахгүй байх; | Шаардлага хангасан байна. |
| 29 дүгээр зүйлийн 29.1.7.бусад хуулийн заалтыг давхардуулан заахгүйгээр шаардлагатай бол түүнийг эш татах, энэ тохиолдолд эшлэлийг тодорхой хийж, хуулийн нэр болон хэвлэн нийтэлсэн албан ёсны эх сурвалжийг бүрэн гүйцэд заасан байх; | Шаардлага хангасан байна. |
| 29 дүгээр зүйлийн 29.1.8.тухайн хуулиар зохицуулах нийгмийн харилцаа, хуулийн үйлчлэх хүрээ, эрх зүйн харилцаанд оролцогч хүн, хуулийн этгээдийн эрх, үүрэг, зохицуулалтад удирдлага болгох, харгалзан үзэх нөхцөл байдал, нийтийн эрх зүйн этгээдийн чиг үүрэг, эрх хэмжээ, тэдгээрийг биелүүлэх журам; | Шаардлага хангасан байна. |
| 29 дүгээр зүйлийн 29.1.9.шаардлагатай тохиолдолд эрх зүйн хэм хэмжээг зөрчсөн этгээдэд хүлээлгэх хариуцлагын төрөл, хэмжээ, хуулийн хүчин төгөлдөр болох хугацаа, хууль буцаан хэрэглэх тухай заалт, хуулийг дагаж мөрдөх журмын зохицуулалт, бусад хуулийн зүйл, заалтыг хүчингүй болсонд тооцох, хасах заалт; | Хуулийн төсөлтэй холбогдуулан хүний нөөц, барилга байгууламж, төсөв хөрөнгөтэй холбоотой зардал гарахаар байгааг анхаарч батлагдсаны дараа хэрэгжих хугацааг боломжтойгоор тооцох нь зүйтэй гэж үзэв.  |
| 29 дүгээр зүйлийн 29.1.10.шаардлагатай тохиолдолд бусад хуульд нэмэлт, өөрчлөлт оруулах болон хууль хүчингүй болсонд тооцох тухай дагалдах хуулийн төслийг боловсруулсан байх; | Хуулийн төсөлтэй холбогдуулан Шүүх байгуулах тухай хууль /Шинэчилсэн найруулга/-ийг дагаж мөрдөх журмын тухай, Монгол Улсын шүүхийн тухай хуульд нэмэлт, өөрчлөлт оруулах тухай, Монгол улсын шүүхийн тухай хууль /Шинэчилсэн найруулга/-ийг дагаж мөрдөх журмын тухай хуульд өөрчлөлт оруулах тухай, “Хууль хэрэгжүүлэх зарим арга хэмжээний тухай” Улсын Их Хурлын тогтоолын төслийг боловсруулсан байгаа нь энэхүү шаардлагыг хангасан байна. |
| 29 дүгээр зүйлийн 29.1.11.хуулийн төсөл нь хуулийн зорилго гэсэн зүйлтэй байж болох бөгөөд зорилгод тус хуулиар хангахаар зорьж байгаа иргэний үндсэн эрх, бэхжүүлэх үндсэн зарчим, хүрэх үр дүнг тусгана. | Энэхүү хуулийн төсөлд энэ шаардлага хамаарахгүй болно. |
| **Хууль тогтоомжийн тухай хуулийн 30 дугаар зүйлд заасан хуулийн төслийн хэл зүй, найруулгад тавих нийтлэг шаардлага** |
| 30 дугаар зүйлийн 30.1.1.Монгол Улсын Үндсэн хууль, бусад хуульд хэрэглэсэн нэр томьёог хэрэглэх; | Шаардлага хангасан байна. |
| 30 дугаар зүйлийн 30.1.2.нэг нэр томьёогоор өөр өөр ойлголтыг илэрхийлэхгүй байх; | Шаардлага хангасан байна. |
| 30 дугаар зүйлийн 30.1.3.үг хэллэгийг монгол хэл бичгийн дүрэмд нийцүүлэн хоёрдмол утгагүй товч, тодорхой, ойлгоход хялбараар бичих; | Шаардлага хангасан байна. |
| 30 дугаар зүйлийн 30.1.4.хүч оруулсан нэр томьёо хэрэглэхгүй байх; | Шаардлага хангасан байна. |
| 30 дугаар зүйлийн 30.1.5.жинхэнэ нэрийг ганц тоон дээр хэрэглэх. | Шаардлага хангасан байна. |

**2.Харилцан уялдаатай байдлыг хангасан эсэх:**

**“Харилцан уялдаа”** гэсэн шалгуур үзүүлэлтийн хүрээнд хуулийн төслийг аргачлалд тусгасан хуулийн төслийн үр нөлөөг үнэлэх стандарт асуултуудад хариулах замаар уялдаа холбоог шалгахын тулд хуулийн төслийг бүхэлд нь авч үзэхээр тооцлоо.

Аргачлалын 4.10-т заасан шалгуурыг хангасан эсэх:

|  |  |  |  |
| --- | --- | --- | --- |
| № | Асуулт | Хариулт | Дүн шинжилгээ |
| 1. | Хуулийн төслийн зохицуулалт тухайн хуулийн зорилттой нийцэж байгаа эсэх | Тийм | Шаардлага хангасан байна. |
| 2. | Хуулийн төслийн хууль тогтоомж гэсэн хэсэгт заасан хуулийн нэр тухайн харилцаанд хамаарах хууль мөн эсэх | Тийм  | Хуулийн төсөлд хууль тогтоомж гэ |
| 3. | Хуулийн төсөлд тодорхойлсон нэр томьёо тухайн хуулийн төслийн болон бусад хуулийн нэр томьёонд нийцэж байгаа эсэх | Тийм | Шаардлага хангасан байна. |
| 4. | Хуулийн зүйл, заалт тухайн хуулийн төсөл болон бусад хуулийн заалттай нийцэж байгаа эсэх | Тийм | Шаардлага хангасан байна. |
| 5. | Хуулийн төслийн зүйл, заалт хуулийн төслийн болон бусад хуулийн заалттай давхардсан эсэх | Үгүй | Хуулийн төсөлд давхардсан зохицуулалт байхгүй байна. |
| 6. | Хуулийн төслийг хэрэгжүүлэх этгээдийг тодорхой тусгасан эсэх | Тийм | Шаардлага хангасан байна. |
| 7. | Хуулийн төсөлд шаардлагатай зохицуулалтыг орхигдуулсан эсэх | Үгүй | Судалгаагаар энэ төрлийн зөрчилтэй асуудал тогтоогдоогүй.  |
| 8. | Хуулийн төсөлд төрийн байгууллагын гүйцэтгэх чиг үүргийг давхардуулан тусгасан эсэх | Үгүй | Хуулийн төсөлд төрийн бус байгууллагын чиг үүрэгтэй холбоотой зохицуулалт байхгүй болно.  |
| 9. | Төрийн байгууллагын чиг үүргийг төрийн бус байгууллага, мэргэжлийн холбоодоор гүйцэтгүүлэх боломжтой эсэх | Үгүй | Хуулийн төсөлд ийм зохицуулалт байх боломжгүй болно. |
| 10. | Татварын хуулиас бусад хуулийн төсөлд албан татвар, төлбөр, хураамж тогтоосон эсэх | Үгүй | Хуулийн төсөлд ийм зохицуулалт байх боломжгүй болно. |
| 11. | Тухайн хуулийн төсөлд тусгасан тусгай зөвшөөрөлтэй холбоотой зохицуулалтыг Аж ахуйн үйл ажиллагааны тусгай зөвшөөрлийн тухай хуульд тусгасан эсэх; | Үгүй | Хуулийн төсөлд ийм зохицуулалт байх боломжгүй болно. |
| 12. | Монгол Улсын Үндсэн хууль, болон Монгол улсын гэрээнд заасан хүний эрхийг хязгаарласан зохицуулалт тусгасан эсэх | - | Хуулийн төсөл батлагдсанаар анхан болон давж заалдах шатны шүүхийн тогтолцоо боловсронгуй болсноор хэрэг маргааныг хянан шийдвэрлэх хугацаа бодитойгоор багасаж, шүүхийн үйлчилгээг иргэнд хүртээмжтэй хүргэх, шүүхийн хараат бус байдал хангагдах, хариуцлагатай, иргэн төвтэй шүүх тогтолцоо төлөвших суурь нөхцөл бүрдэх бөгөөд ингэснээр шүүхээр үйлчлүүлж байгаа иргэдэд учирч байгаа цаг хугацаа, эдийн засгийн зардал буурч, шүүхэд итгэх иргэдийн итгэл нэмэгдэх эерэг үр дагавартай байх тул хүний эрхийг хангахаар байна. |
| 13. | Хуулийн төслийн зүйл, заалт жендерийн эрх тэгш байдлыг хангасан эсэх | - | Хуулийн төсөлд энэхүү зохицуулалт шаардлагагүй байна. |
| 14. | Хуулийн төсөлд шударга бус өрсөлдөөнийг бий болгоход чиглэсэн заалт тусгагдсан эсэх | - | Судалгаагаар энэ төрлийн зөрчилтэй асуудал тогтоогдоогүй.  |
| 15. | Хуулийн төсөлд авлига, хүнд суртлыг бий болгоход чиглэсэн заалт тусгагдсан эсэх | үгүй | Судалгаагаар энэ төрлийн зөрчилтэй асуудал тогтоогдоогүй.  |
| 16. | Хуулийн төсөлд тусгасан хориглосон хэм хэмжээг зөрчсөн этгээдэд хүлээлгэх хариуцлагын талаар тодорхой тусгасан эсэх. | үгүй | Судалгаагаар энэ төрлийн зөрчилтэй асуудал тогтоогдоогүй |

**ДӨРӨВ.ҮР ДҮНГ ҮНЭЛЭХ, ЗӨВЛӨМЖ ӨГӨХ**

Хуулийн төслийн үр нөлөөг Засгийн газрын 2016 оны 59 дүгээр тогтоолын 3 дугаар хавсралтаар батлагдсан “Хууль тогтоомжийн төслийн үр нөлөөг үнэлэх аргачлал”-ын дагуу нийтэд нь ерөнхий байдлаар үнэлсний дагуу дараах дүгнэлт, зөвлөмжийг гаргаж байна. Үүнд:

**ДҮГНЭЛТ:**

|  |
| --- |
| **“Ойлгомжтой байдал” шалгуур үзүүлэлтээр** -Хуулийн төсөлтэй холбогдуулан боловсруулсан Өмгөөллийн тухай хуулийн зарим заалтыг хүчингүй болсонд тооцох тухай хуулийн төсөл нь Шүүх байгуулах тухай хуулийн төсөлтэй хамааралгүй байна.-Хуулийн төсөлтэй холбогдуулан хүний нөөц, барилга байгууламж, төсөв хөрөнгөтэй холбоотой зардал гарахаар байгааг анхаарч хуулийн төсөл батлагдсаны дараа хэрэгжих хугацааг боломжтойгоор тооцох нь зүйтэй байна гэж үзэв.**“Харилцан уялдаа” шалгуур үзүүлэлтээр** Хуулийн төсөл нь энэхүү шалгуур үзүүлэлтийг хангасан гэж үзэхээр байна.  |

**ЗӨВЛӨМЖ:**

-Хуулийн төсөлтэй холбогдуулан боловсруулсан Өмгөөллийн тухай хуулийн зарим заалтыг хүчингүй болсонд тооцох тухай хуулийн төсөл нь Шүүх байгуулах тухай хуулийн төсөлтэй хамааралгүй байх тул хасах.

-Хуулийн төсөлтэй холбогдуулан хүний нөөц, барилга байгууламж, төсөв хөрөнгөтэй холбоотой зардал гарахаар байгааг анхаарч хуулийн төсөл батлагдсаны дараа хэрэгжих хугацааг бодитоор тооцохыг төсөл санаачлагчид зөвөлж байна.

-----оОо------